ประเทศไทย พร้อมรับอากาศหนาวบริเวณตอนบนของประเทศ 9–13 พฤศจิกายนนี้
นายณัฐพล ณัฏฐสมบูรณ์ อธิบดีกรมอุตุนิยมวิทยา กล่าวว่า ช่วงวันที่ 9–13 พฤศจิกายน 2564 บริเวณความกดอากาศสูงเคลื่อนเข้าสู่ประเทศไทยตอนบนและภาคกลาง ทำให้ประชาชนเริ่มสัมผัสอากาศหนาวเย็นในบริเวณดังกล่าว โดยเริ่มจากภาคกลาง กรุงเทพมหานครและปริมณฑล อุณภูมิจะลดลง 2-3 องศาเซลเซียส ส่วนภาคเหนือตอนบนและภาคตะวันออกเฉียงเหนือตอนบน อุณหภูมิจะลดลง ต่ำกว่า 20 องศาเซลเซียสภายในสัปดาห์หน้า จากการคาดการณ์จากกรมอุตุนิยมวิทยาปีนี้ อากาศเย็นถึงหนาวนานกว่าปกติ เนื่องจากประเทศไทยได้รับอิทธิพลมาจากมรสุมช่วงเดือนที่ผ่านมาทำให้บริเวณที่เคยมีฝนตกชุก อุณหภูมิจะลดลงกว่าปกติ ขอให้ประชาชนเตรียมรับมือกับสภาพอากาศช่วงปีใหม่ที่กำลังเข้ามาถึงนี้สำหรับภาคใต้ คาดการณ์ช่วงกลางเดือนพฤศจิกายน พบร่องความกดอากาศต่ำ ทำให้มีฝนตกบ้างบางแห่งในพื้นที่จังหวัดสุราษฎร์ธานี และจังหวัดนครศรีธรรมราช ด้านจังหวัดเพชรบุรี และจังหวัดประจวบคีรีขันธ์ คาดว่ามีฝนตกหนักในวันที่ 8 พฤศจิกายน ส่วนวันที่ 10-13 พฤศจิกายน ภาคใต้จะมีกำลังแรงขึ้น มีฝนสูงสุด 50 มิลลิเมตร ประชาชนในพื้นที่จังหวัดสุราษฎร์ธานี นครศรีธรรมราช และจังหวัดพัทลุง เตรียมความพร้อมในการรับมือสภาพอากาสที่จะเกิดขึ้นอย่างแน่นอนอธิบดีกรมอุตุนิยมวิทยา กล่าวว่า ในภาคใต้ พบย่อมความกดอากาศต่ำกำลังแรง หรืออาจจะเกิดพายุ 1-2 ลูกพาดผ่านภาคใต้ของไทย ส่วนภาคกลาง กรุงเทพมหานครและปริมณฑล ช่วงวันที่ 7-8 พฤศจิกายน มีฝนตกหนัก แล้วจะลดลงวันที่ 9 พฤศจิกายน สภาพอากาศเย็น ส่วนยอดดอย ยอดภู เชียงคาน มีอากาศหนาวถึงหนาวจัด